《和赵茂州即事六首》
宋代·郭印

人事都无喜宴安，懒於喧处竞追攀。
惊残午梦风推户，压尽炎威雪满山。
无主岩花时解笑，近人林鸟亦知还。
应怜朝市区区者，方寸何曾顷刻閒。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。